Na osnovu člana 108. stav (4) tačka h), a u vezi sa članom 99. stav (6) Zakona o odgoju i obrazovanju u osnovnoj i srednjoj školi (“Službene novine Kantona Sarajevo” broj: 27/24), člana 4. Pravilnika s kriterijima za prijem radnika u radni odnos u srednjim školama kao javnim ustanovama na području Kantona Sarajevo (“Službene novine Kantona Sarajevo” broj:12/22 i 22/22) uz Saglasnost Ministarstva za odgoj i obrazovanje Kantona Sarajevo broj: 11-10-22783-3/24 od 27.08.2024. gdoine te na osnovu Odluke Školskog odbora JU Srednje zubotehničke škole Sarajevo broj: -----------. godine, JU Srednja zubotehnička škola Sarajevo raspisuje se;

**JAVNI KONKURS**

**za popunu upražnjenih radnih mjesta u školskoj 2024/2025. godini**

**1. NAZIV, SJEDIŠTE, WEB STRANICA I SLUŽBENI E-MAIL USTANOVE**

JU Srednja zubotehnička škola Sarajevo

Ulica Čekaluša broj 84 71000 Sarajevo

*Website:* [*http://www.szs.edu.ba/*](http://www.szs.edu.ba/)

*e-mail:* [*srednjazubotehnicka@gmail.com*](mailto:srednjazubotehnicka@gmail.com)

**2. NAZIV RADNIH MJESTA**

1. **radnik/ca na održavanju higijene objekta i opreme** ... 1 izvršilac, 40 sati radnog vremena sedmično, na određeno vrijeme, od okončanja konkursne procedure do 31.08.2025. godine;
2. **nastavnik/ca fizike** ... 1 izvršilac, 10 časova nastavne norme sedmično, na određeno vrijeme, od okončanja konkursne procedure do 31.08.2025. godine;
3. **nastavnik/ca hemije** ... 1 izvršilac, 10 časova nastavne norme sedmično, na određeno vrijeme, od okončanja konkursne procedure do povratka radnika sa funkcije pomoćnika direktora, a najkasnije do 31.08.2025. godine;
4. **nastavnik/ca matematike** ... 1 izvršilac, 12 časova nastavne norme sedmično, na određeno vrijeme, od okončanja konkursne procedure do povratka radnika sa funkcije direktora, a najkasnije do 31.08.2025. godine;
5. **rukovalac nastavnom tehnikom - programer**... 1 izvršilac, 15 sati sedmično, na određeno vrijeme, od okončanja konkursne procedure do povratka radnika sa funkcije direktora škole, a najkasnije do 31.08.2025.godine;
6. **nastavnik/ca praktične nastave** ... 1 izvršilac, 13 časova nastavne norme sedmično, na određeno vrijeme, od okončanja konkursne procedure do povratka radnika sa funkcije pomoćnika direktora, a najkasnije do 31.08.2025. godine;
7. **nastavnik/ca praktične nastave** ... 1 izvršilac, 23 časa nastavne norme sedmično, na određeno vrijeme, od okončanja konkursne procedure do 31.08.2025. godine;
8. **nastavnik/ca praktične nastave** ... 1 izvršilac, 24 časa nastavne norme sedmično, na određeno vrijeme, od okončanja konkursne procedure do 31.08.2025. godine;
9. **nastavnik/ca praktične nastave** ... 1 izvršilac, 23 časa nastavne norme sedmično, na određeno vrijeme, od okončanja konkursne procedure do 31.08.2025. godine;

**3. OPIS POSLOVA I POTREBNI USLOVI PO PRAVILNIKU KOJIM SE REGULIŠE SISTEMATIZACIJA**

**RADNIH MJESTA**

Radnici navedeni pod rednim brojem 2., 3., 4., 6, 7., 8., i 9. obavljaju poslove utvrđene Pedagoškim standardima i normativima za srednje obrazovanje u Kantonu Sarajevo i Pravilnikom o radu, unutrašnjoj organizaciji i sistematizaciji ranih mjesta, plaćama, naknadama i drugim materijalnim pravima koja nemaju karakter plaće Javne Ustanove Srednja zubotehnička škola Sarajevo, a u skladu sa Nastavnim planom i programom za srednje tehničke i srodne škole.

Radnici navedni pod rednim brojem 1. i 5. obavljaju poslove u skladu sa Pedagoškim standardima i normativima za srednje obrazovanje u Kantonu Sarajevo i Pravilnikom o radu, unutrašnjoj organizaciji i sistematizaciji ranih mjesta, plaćama, naknadama i drugim materijalnim pravima koja nemaju karakter plaće Javne Ustanove Srednja zubotehnička škola Sarajevo.

**3.1. OPIS POSLOVA**

**POSLOVI RADNOG MJESTA RADNIKA NAVEDENOG POD REDNIM BROJEM 2., 3., 4., 6, 7., 8., i 9. su:**

|  |  |  |
| --- | --- | --- |
| **I Neposredan odgojno-obrazovni rad :**   * Redovna nastava (realizacija norme nastavnih časova u skladu sa Nastavnim planom i programom/Kurikulumom, kompletna i sveobuhvatna priprema za realizaciju norme nastavnih časova u skladu sa Nastavnim planom i programom/Kurikulumom,vođenje evidencije i dokumentacije koja se odnosi na realizaciju norme nastavnih časova, saradnja i konsultacije sa svim sudionicima koji mogu doprinijeti postizanju što višeg nivoa postavljenih ciljeva/ishoda definiranih Nastavnim planom i programom / Kurikulumom za koji se realiziraju nastavni časovi, praćenje i vrednovanje rada učenika kao i kompletno napredovanje učenika - kako u odgojnom tako i u obrazovnom smislu, saradnja sa svim sudionicima koji mogu doprinijeti individualnom razvoju, dobrobiti i zaštite zdravlja učenika, uključujući i konsultacije sa roditeljima po potrebi). Prema ukazanoj potrebi realizacija nastave na daljinu u zdravstvenoj ustanovi. Prema ukazanoj potrebi realizacija nastave na daljinu u kući; * Realizacija laboratorijskih vježbi, laboratorijskog rada, praktičnog rada, praktičnih vježbi i eksperimenata; * Razredništvo sa časom odjeljenske zajednice (rad na individualnom razvoju, dobrobiti i zaštiti zdravlja učenika, realizacija časa odjeljenjske zajednice, sistemsko praćenje i bilježenje učeničkog napredovanja, komunikacija i saradnja sa svim sudionicima odgojno-obrazovnog procesa koji mogu dati doprinos postizanju što boljih rezultata učenika kako u odgojnom tako i u obrazovnom smislu, uključujući i informacije i roditeljske sastanke, vođenje propisane pedagoške dokumentacije i evidencije, pripremanje izvještaja za sjednice odjeljenjskog i nastavničkog vijeća); * Dodatna i fakultativna nastava, vannastavne aktivnosti; * Dopunska, instruktivna, pripremna nastava .   **II Ostali poslovi :**   * Stručno usavršavanje; * Rad u stručnim organima; * Vođenje stručnog aktiva škole; * Posjete kulturnim i javnim ustanovama, kulturno-historijskim spomenicima, prirodnim znamenitostima i naučno-tehnološkim ustanovama; * Smotre stvaralaštva, kulturna i javna djelatnost, obilježavanje značajnih datuma i sportske manifestacije; * Estetsko uređenje škole, organizacija izložbi, učešće na likovnim konkursima i grafika/dizajn školskog časopisa; * Vođenje ljetopisa škole; * Vođenje zapisnika sjednica Nastavničkog vijeća; * Izrada projekata; * Proizvodni rad; * Dežurstvo nastavnika; * Mentorski rad sa učenicima na izradi maturskih radova; * Mentorski rad sa pripravnikom; * Drugi poslovi po nalogu direktora. |  |  |

**POSLOVI RADNOG MJESTA RADNIKA NAVEDENOG POD REDNIM BROJEM 1:**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * Redovno održava higijenu i brine o optimalnim higijenskim uvjetima za rad u svim prostorima škole koji se koriste i održavaju; * Vrši dezinfekciju i higijenski zadovoljavajuće održavanje prostora i opreme; * Redovno čisti i održava školsko dvorište * Brine o čuvanju inventara i opreme u prostorima u kojima održava higijenu ; * Spriječava nastajanje šteta u prostorima u kojima održava higijenu; * Evidentira i obavezno obavještava neposrednog rukovodioca o eventualnim štetama pričinjenim u prostorima u kojima održava higijenu; * Odgovara za pričinjenu štetu u radnom vremenu u prostorima u kojima održava higijenu, a o čemu nije obavijestio neposrednog rukovodioca; * Njeguje cvijeće i drugo hortikulturno uređenje u prostorima u kojima održava higijenu; * U saradnji sa domarom ili radnikom za servisno-tehničku podršku ili radnikom za servisno-tehničku i sigurnosnu podršku ili dnevnim čuvarom zaduženim za sigurnost u periodima raspusta za učenike obavlja određene poslove na generalnom detaljnom održavanju i čišćenju prostora u kojima održava higijenu, * Po potrebi obavlja poslove dostave i donošenja pošte, kako interne u krugu škole/centra (odluke, rješenja i slično) tako i eksterne van škole (dopisi, pošta za školu i slično); * Sarađuje sa nastavnicima, stručnim saradnicima i ostalim radnicima škole/centra; * Obavlja i druge poslove utvrđene propisima, općim aktima ustanove i u saradnji sa direktorom ili neposrednim rukovodiocem, a u okviru djelokruga rada radnog mjesta.   **POSLOVI RADNOG MJESTA RADNIKA NAVEDENOG POD REDNIM BROJEM 5:**   |  | | --- | | * Hardversko i softversko održavanje računara i druge računarske opreme; | | * Vrši poslove u vezi sa korištenjem kompjuterske i ostale tehnike u funkciji nastavnih i vannastavnihh aktivnosti i manifestacija od značaja za školu/centar; | | * Planira i predlaže nabavku računarske opreme; | | * Vodi bazu podataka o računarima i računarskoj opremi u školi/centru; | | * Organizira, koordinira i nadzire izradu i primjenu internih normi, preporuka i pravila ponašanjea korisnika infrastrukture informacionih tehnologija; | | * Održava i brine o ispravnosti kompjuterske mreže u školi/centru; | | * Obavlja poslove~~,~~ vođenja i administracije web stranice škole; | | * Obavlja poslove EMIS odgovornog lica; | | * Administrira e-Dnevnik; | | * Vodi i administrira online platforme za učenje na daljinu; | | * Administrira i unapređuje digitalne alate za učenje, podučavanje i rad; | | * Vodi i administrira školske profile na društvenim mrežama; | | * Vodi brigu o sigurnosti korisničkih podataka; | | * Vrši obuku nastavnog osoblja, stručnih saradnika, saradnika i rukovodnog osoblja škole/centra o primjeni informacionih tehnologija; | | * Vrši aministrativno-tehničku podršku ažuriranja u različitim bazama podataka (registri, evidencije, upitnici, portali....) uspostavljenim u skladu sa zakonskim i podzakonskim aktima u smislu unosa traženih podataka, skeniranja i prilaganja traženih dokumenata (odluka, rješenja, ugovora, računaa itd.), a neophodne podatke i dokumente za unos dobiva od nadležnih službi škole/centra; | | * Stručno usavršavanje; | | * Obavlja i druge poslove utvrđene propisima, općim aktima ustanove i u saradnji sa direktorom, a u okviru djelokruga rada radnog mjesta. | |

**3.2. POTREBNI USLOVI PO PRAVILNIKU KOJIM SE REGULIŠE SISTEMATIZACIJA RADNIH MJESTA**

Uslovi koje treba da ispunjavaju radnici navedeni za radno mjesto pod 2., 3., 4., 6, 7., 8., i 9. utvrđeni su Pravilnikom o radu, unutrašnjoj organizaciji i sistematizaciji ranih mjesta, plaćama, naknadama i drugim materijalnim pravima koja nemaju karakter plaće JU Srednje zubotehničke škole Sarajevo na osnovu Nastavnog plana i programa za srednje tehničke i srodne škole, Godišnjeg programa rada Škole i Pedagoških standarda i normativa za srednje obrazovanje u Kantonu Sarajevo.

Uslovi koje treba da ispunjava radnik naveden za radno mjesto pod 1. i 5. utvrđeni su Pedagoškim standardima i normativima za srednje obrazovanje u Kantonu Sarajevo i Pravilnikom o radu, unutrašnjoj organizaciji i sistematizaciji ranih mjesta, plaćama, naknadama i drugim materijalnim pravima koja nemaju karakter plaće JU Srednje zubotehničke škole.

Pored općih uslova za zasnivanje radnog odnosa utvrđenih Zakonom o radu Federacije BiH, kandidati treba da ispunjavaju i posebne uslove utvrđene Zakonom o odgoju i obrazovanju u osnovnoj i srednjoj školi (“Službene novine Kantona Sarajevo” broj: 27/24), Pedagoškim standardima i normativima za srednje obrazovanje u Kantonu Sarajevo i Pravilnikom o radu, unutrašnjoj organizaciji i sistematizaciji ranih mjesta, plaćama, naknadama i drugim materijalnim pravima koja nemaju karakter plaće JU Srednje zubotehničke škole Sarajevo, i to:

**USLOVI ZA RADNO MJESTO NAVEDENO POD REDNIM BROJEM 1 su:**

- završena osnovna škola.

**USLOVI ZA RADNO MJESTO NAVEDENO POD REDNIM BROJEM 2 su:**

VSS VII stepen: profesor fizike, profesor fizike u kombinaciji sa nekim drugim predmetom iz oblasti fizičkih, matematičkih i tehničkih nauka po predbolonjskom sistemu studiranja, diplomirani fizičar.

Nastavnički studijski program fizike na Prirodno-matematičkom fakultetu po bolonjskom sistemu studiranja (minimalno prikupljenih 300 ECTS bodova, tj. I i II ciklus nastavničkog smjera).

**USLOVI ZA RADNO MJESTO NAVEDENO POD REDNIM BROJEM 3 su:**

VSS VII stepen**:** Prirodno-matematički fakultet, odsjek hemija nastavni ili opšti smjer;

VSS VII stepen: Filozofski fakultet u Tuzli, odsjek biologija i hemija-profesor biologije i hemije;

II ciklus studija - Magistar hemije/kemije,

III ciklus studija- sa naučnim zvanjem Doktor nauka i odgovarajućim stručnim profilom.

**USLOVI ZA RADNO MJESTO NAVEDENO POD REDNIM BROJEM 4 su:**

VSS VII stepen - profesor matematike, diplomirani matematičar, diplomirani matematičar-informatičar

II ciklus bolonjskog studija - magistar matematike – nastavnički smjer, magistar primjenjene matematike odnosno naučni naslov magistra ili doktora matematičkih nauka

**USLOVI ZA RADNO MJESTO NAVEDENO POD REDNIM BROJEM 5 su:**

* završenim dvogodišnjim stručnim studijem i stečenim zvanjem: stručnog specijaliste iz informacionih tehnologija na Prirodno-matematičkom fakultetu ili stručni specijalista za razvoj softvera na elektrotehničkom fakultetu i drugim fakultetima koji obrazuju specijaliste iz informacionih tehnologija;

• stečenim VI stepenom stručne spreme i zvanjem nastavnik matematike i informatike;

• stečenim VII stepenom stručne spreme i zvanjem: profesor informatike ili profesor tehničkog odgoja i informatike ili profesor matematike i informatike ili diplomirani matematičar-informatičar ili diplomirani informatičar ili diplomirani inžinjer informatike i računarstva ili diplomirani inženjer elektrotehnike ili diplomirani inženjer mašinstva;

• završenim I ciklusom bolonjskog visokoobrazovnog procesa i stečenim zvanjima: bakalaureat/bachelor matematike - softverskog inženjerstva ili bakalaureat/bachelor softverskog inžinjeringa ili bakalaureat/bachelor (nauke) inženjer računarskih nauka i inženjeringa ili bakalaureat/bachelor (nauke) inženjer elektro inženjeringa ili bakalaureat/bachelor - inženjer elektrotehnike ili bakalaureat/bachelor - inženjer informacijskih sistema i tehnologija ili bakalaureat/bachelor - inženjer informacionih tehnologija ili bachelor inženjerske informatike ili bakalureat/bachelor inžinjer mašinstva ili bakalaureat/bachelor inžinjer saobraćaja i komunikacija, smjer kompjuterske i informacijske tehnologije ili bachelor poslovne informatike ili bachelor-inženjer računarstva i informatike ili bakalaureat/bachelor matematike - matematika i informatike ili bakalaureat/bachelor matematike i informatike ili bakalaureat/bachelor informatike i tehnike ili bakaleureat/bachelor matematike i informatike ili bachelor informatike ili bakalaureat/bachelor tehničkog odgoja i informatike ili bakalaureat/bachelor fizike i informatike ili bakalaureat/bachelor kulture življenja i tehničkog odgoja sa informatikom ili diplomirani profesor matematike i informatike za srednje škole ili diplomirani profesor tehničkog obrazovanja i informatike ili diplomirani matematičar i informatičar ili diplomirani informatičar ili diplomirani inženjer elektrotehnike ili diplomirani inžinjer mašinstva;

• završenim II ciklusom bolonjskog visokoobrazovnog procesa i stečenim zvanjima: (magistar matematike - softversko inženjerstvo ili magistar softverskog inženjerstva ili magistar-diplomirani inžinjer saobraćaja i komunikacija ili magistar matematičkih nauka, smjer teorijska kompjutorska nauka ili magistar matematik;

* nastavnički smjer ili magistar tehničkog odgoja i informatike ili magistar računarstva i informatike ili magistar matematike i informatike ili magistar informatike i tehnike ili magistar informatike ili magistar fizike i informatike ili magistar/master elektrotehnike - diplomirani inženjer elektrotehnike ili magistar mašinstva - diplomirani inžinjer mašinstva ili magistar informacionih tehnologija ili magistar kulture življenja i tehničkog odgoja sa informatikom) sa prethodno završenim I ciklusom studija iz istog područja.

**USLOVI ZA RADNA MJESTA NAVEDENA POD REDNIM BROJEM 6., 7. i 8. su:**

-ljekar stomatolog;

- zubni tehničar.

**4. MJESTO OBAVLJANJA RADA I RADNO VRIJEME**

Mjesto obavljanja rada radnika je u zgradi Škole na adresi Čekaluša broj 84. u Sarajevu, te po potrebi izvan prostorija poslodavca u skladu sa općim i podzakonskim aktima resornog Ministarstva, Kolektivnim ugovorom za djelatnost srednjeg obrazovanja u KS, Pravilnikom o radu, Škole i Pedagoškim standardima i normativima za srednje obrazovanje u Kantonu Sarajevo prema opisu poslova neophodnih za odvijanje procesa rada Škole.

Radno vrijeme radnika za radna mjesta pod 2., 3., 4., 6, 7., 8., i 9. ostvaruje se u skladu rasporeda časova u školskoj 2024/20245. godini i traje u dužini radnog vremena utvrđenog prijavom na PIO/MIO, Kolektivnim ugovorom za djelatnost srednjeg obrazovanja u Kantonu Sarajevo, Pravilnikom o radu škole i ugovorom o radu radnika.

Radno vrijeme radnika navedenog pod rednim brojem 1. je puno radno vrijeme odnosno 40 sati sedmično, a radnika navedenog pod rednim brojem 5. je nepuno radno vrijeme odnosno 15 sati sedmično.

**5. IZNOS OSNOVNE PLAĆE**

Osnovna plaća radnika čini vrijednost koeficijenta složenosti poslova utvrđenog Kolektivnim ugovorom (u skladu sa stečenim zvanjem) umnožen sa utvrđenom osnovicom za plaću.

Osnovna plaća radnika čini vrijednost koeficijenta složenosti poslova utvrđenog Kolektivnim ugovorom (u skladu sa stečenim zvanjem) umnožen sa utvrđenom osnovicom za plaću. Radniku-pripravniku (nastavnik/ca bez položenog stručnog ispita) u srednjoj školi za vrijeme trajanja pripravničkog staža pripada osnovna plaća platnog razreda odgovarajućeg stepena za grupu poslova na koje je primljen u radni odnos na određeno vrijeme umanjena za 5%. Osnovna plaća nastavnika sa nepunom nastavnom normom odredit će se u skladu sa Zakonom, Kolektivnim ugovorom i Pravilnikom o radu, srazmjerno vremenu provedenom na radu.

-Osnovna plaća radnika za radna mjesta navedena pod brojevima 2., 3., 4., 5., 6, 7., 8., i 9. iznosi 1.678,60 KM, 1.724,80 KM, 1.771,00 KM ili 1.859,55 KM, i zavisi od stečenog zvanja radnika i prijave broja sati na PIO/MIO.

Osnovna plaća radnika za radno mjesto navedeno pod brojem 1. iznosi 997,15 KM

**6. ROK ZA PODNOŠENJE PRIJAVE**

Javni konkurs ostaje otvoren 8 dana od dana objave Obavještenja o raspisanom javnom konkursu u dnevnom listu „Oslobođenje“, koji je objavljen dana ------------. godine.

Krajnji rok za prijavu na javni konkurs je ----------- godine.

Obavještenje o raspisanom Javnom konkursu je objavljeno u dnevnim novinama ''Oslobođenje'' dana -------------- godine, a kompletan tekst konkursa je objavljen na službenoj internet stranici Javne Ustanove Srednja zubotehnička škola Sarajevo *(szs.edu.ba)* i putem službenog maila škole dostavljen Ministarstvu za odgoj i obrazovanje Kantona Sarajevo *(www.mo.ks.gov.ba)* i JU „Služba za zapošljavanje Kantona Sarajevo“ *(www.szks.ba)* radi objavljivanja na njihovim službenim internet stranicama uz naznaku isteka roka za prijavu na ovaj konkurs i ostat će objavljen na službenoj internet stranici škole u čitavom periodu roka prijave.

**7. TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA**

Telefon kontakt osobe zadužene za davanje dodatnih obavještenja je 033/262-181

**8. ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijava na javni konkurs sa dokazima o uspunjavanju uslova Javnog konkursa podnosi se Komisiji preporučeno putem pošte na adresu: Javna ustanova Srednja zubotehnička škola Sarajevo, ulica Čekaluša broj 84, 71 000 Sarajevo ili lično putem protokola Škole svakim radnim danom od 09:00 do 13:00 sati, u zatvorenoj koverti, s naznakom ''Prijava na Javni konkurs na poziciju (navesti ime i prezime, adresu, poziciju/e za koju/e je raspisan javni konkurs)'' NE OTVARAJ-OTVARA KOMISIJA''.

Nepotpune, neblagovremene i neuredne prijave neće se uzeti u razmatranje

**9. DOKUMENTACIJA KOJA SE PODNOSI UZ PRIJAVU**

Kandidati su dužni dostaviti:

**OBAVEZNA DOKUMENTACIJA**

a) svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs;

b) diploma/uvjerenje/svjedodžba o stečenoj stručnoj spremi;

c) izvod iz matične knjige rođenih;

d) uvjerenje o državljanstvu Bosne i Hercegovine (ne starije od šest mjeseci);

e) saglasnost da se obavijesti iz člana 22. Pavilnika dostavljaju elektronskom poštom na adresu koju je kandidat naveo u prijavi na javni konkurs (Obrazac saglasnosti propisan je Pravilnikom i u prilogu je ovog konkursa)

f) i druge dokaze o ispunjavanju uslova za to radno mjesto, a koji su navedeni u javnom konkursu.

**DODATNA DOKUMENTACIJA**

a) uvjerenje sa šifrom zanimanja koje izdaje fond za penzijsko-invalidsko osiguranje;

b) uvjerenje/potvrda poslodavca o vremenu provedenom na stručnom osposobljavanju u ustanovi;

c) uvjerenje/potvrda poslodavca o vremenu i ostvarenom stažu na poslovima asistenta u nastavi;

d) uvjerenje/potvrda poslodavca o vremenu i ostvarenom stažu na poslovima nastavnika u produženom i cjelodnevnom boravku redovne osnovne škole;

e) uvjerenje o položenom stručnom ispitu;

f) potvrda/ uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija od tri mjeseca);

g) rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku,

h) potvrda o posebnom priznanju UNSA;

i) diploma/uvjerenje o stečenom akademskom zvanju;

j) uvjerenje/rješenje nadležnih organa o pripadnosti boračkoj populaciji i to:

**1)** uvjerenje o statusu djeteta šehida-poginulog borca i nestalog branioca;

**2)** rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida;

**3)** dokaz o bračnoj zajednici sa ratnim vojnim invalidom;

**4)** rješenje o priznatom pravu na mjesečno novčano primanje dobitniku priznanja;

**5)** uvjerenje o učešću u oružanim snagama;

**6)** uvjerenje o statusu djeteta ratnog vojnog invalida;

**7)** rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta, ne starije od šest mjeseci;

k) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje su dostavili urednu i validnu dokumentaciju.

**Dokumentacija koju kandidat dostavlja uz prijavu na konkurs mogu biti kopije uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne Odluke o izboru radnika.**

**NAPOMENA**

Sa kandidatima koji ispunjavaju uslove navedene u Javnom konkursu bit će obavljena provjera radnih i stručnih sposobnosti pisanim/ili usmenim putem (intervju) i drugih relevantnih činjenica iz člana 20. Pravilnika, o čemu će kandidati biti blagovremeno obaviješteni u skladu i na način naveden u članu 20. Pravilnika. U prijavi naznačiti adresu prebivališta, broj telefona i e-mail adresu radi komunikacije koja će se obavljati elektronskim putem.

Kandidati iz člana 19. St. (8) i (9) Pravilnika će elektronskom poštom na adresu navedenu u prijavi na javni konkurs biti obaviješteni o mjestu i vremenu provjere radnih i stručnih sposobnosti, a ukoliko bez opravdanja ne pristupe istoj izgubit će pravo daljnjeg učešća u konkursnoj proceduri.

Izabranom kandidatu se dostavlja preliminarna odluka o prijemu u radni odnos u skladu sa članom 22. stav (2) Pravilnika.

Kriteriji, procedure, uslovi, način bodovanja i izbor kandidata po ovom javnom konkursu regulisani su Pravilnikom s kriterijima za prijem radnika u radni odnos u srednjim školama kao javnim ustanovama na području Kantona Sarajevo (“Službene novine Kantona Sarajevo” broj: 12/22 i 22/22).

1. **DOPUNSKA PRAVA BORACA - BRANITELJA BIH**

Nakon bodovanja na osnovu općih i posebnih kriterija, kandidatima koji su prošli kompletnu proceduru uključujući i interVju, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20 i 27/21).

Dodatni bodovi se računaju u skladu sa Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo” broj: 38/20 i 28/21).

**Pravo na dodatne bodove ostvaruju branioci i članovi njihovih porodica pod uvjetima:**

**a)** da imaju prijavljeno prebivalište/boravište u Kantonu Sarajevo i

**b)** da se nalaze na evidenciji JU „Služba za zapošljavanje Kantona Sarajevo“ ili su zaposleni na određeno vrijeme ili da su zaposleni sa nižom stručnom spremom od one koju posjeduju.

**Najkasnije na dan intervjua kandidati mogu dostaviti dokaz o pripadnosti boračkoj populaciji*.***

Nakon konačnosti Odluke iz člana 22. stav (5), odnosno iz člana 23. Pravilnika, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima ustanove, nakon čega direktor zaključuje ugovor o radu sa izabranim kandidatom.

Priloženi dokumenti, nakon završene konkursne procedure, mogu se na lični zahtjev preuzeti putem protokola Škole svakim radnim danom od 10,00 do 12,00 sati u roku od 15 /petnaest/ dana od dana okončanja konkursne procedure.